(૬) દ્રોણાચાર્ય કૌરવ-પાંડવોને ધનુર્વિદ્યા અને યુદ્ધકૌશલ્યો શીખવવા અથાક પ્રયત્નો કર્યા. તેના મૂળમાં હતું તેમનામાં પ્રગટેલું વેર. કુમારોની પરીક્ષામાં અર્જુન સર્વોત્તમ સાબિત થયો. અર્જુનની ગુરુદક્ષિણાની વિનંતીની રાહ જ જોતા હતા. વૈરતૃપ્તિ માટેની ઉત્તમ વેળા હતી. અર્જુનને કહ્યું : જા, પાંચાલ નરેશને હરાવી, બંદી બનાવી, મારી સમક્ષ હાજર કર. અર્જુન માટે તો એ સહજ હતું. પાંચાલ નરેશ દ્રુપદને હરાવી, બંદી બનાવી, દ્રોણગુરુ સામે રજૂ કર્યો. પણ વેરથી વેર શમે ? કુરુક્ષેત્રના યુદ્ધ માટે આ ઘટના જ નિમિત્ત બની.